
Cigarettafüst belégzéséből származó reális sugárterhelés becslése

A Po-210, mint radioaktív tényező nagyban hozzájárul más, ismert tüdőt károsító anyagok mellett a rák kialakulásához és a tüdő egyéb krónikus megbetegedéseihez az aktívan dohányzók körében.
A kutatás célja a polónium meghatározása úgy a dohányból, mint a cigaretta egyéb részeiből, például a füstszürő és a papír, valamint a dózis reális becslése érdekében ugyanazon méréseket elvégeztük a már elszívott cigaretta szűrőjén és a keletkezett hamun. Hogy egy átfogó képet kapjunk a reális sugárterhelésről , számításba vettük a passzív dohányzókat érintő tényezőket, így elvégeztünk egy levegőanalízist egy aktív és passzív dohányosok által egyaránt igénybe vett helységben.
A viszgált mintákat kémiai roncsolás és forráskészítés után egy félvezetős alfaspektrométer segítségével analizáltuk és eredményeink kiértékelését követően sikerült felbecsülnünk egy reális sugárterhelést és ennek lehetséges hatásait az emberi szervezetre nézve.



